title: Kommissionens gennemførelsesforordning (EU) nr. 701/2012 af 30. juli 2012 om ændring af gennemførelsesforordning (EU) nr. 543/2011 om nærmere bestemmelser for anvendelsen af Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager

text:
               31.7.2012

               DA

               Den Europæiske Unions Tidende

               L 203/60

         KOMMISSIONENS GENNEMFØRELSESFORORDNING (EU) Nr. 701/2012
   af 30. juli 2012
   om ændring af gennemførelsesforordning (EU) nr. 543/2011 om nærmere bestemmelser for anvendelsen af Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 103h, artikel 127, litra c, og artikel 143, sammenholdt med artikel 4, og
   ud fra følgende betragtninger:

               (1)

               Ved forordning (EF) nr. 1234/2007 indføres der en fælles markedsordning for landbrugsprodukter, herunder frugt og grøntsager og forarbejdede frugter og grøntsager. I henhold til artikel 103c kan driftsprogrammer i frugt- og grøntsagssektoren omfatte kriseforebyggelse og krisestyring, som har til formål at undgå og håndtere kriser på frugt- og grøntsagsmarkederne.

               (2)

               I overensstemmelse med artikel 79, stk. 1, i Kommissionens gennemførelsesforordning (EU) nr. 543/2011 (2) er der i bilag XI til samme forordning fastsat de maksimale beløb for støtte til tilbagekøb fra markedet for de i bilaget anførte produkter. Disse beløb bør fastsættes, så det undgås, at tilbagekøb bliver en permanent alternativ afsætningsmulighed for produkterne, frem for at de bringes i omsætning på markedet, og det samtidig sikres, at tilbagekøb forbliver et effektivt instrument til kriseforebyggelse og krisestyring.

               (3)

               For at sikre, at tilbagekøb forbliver et effektivt instrument til kriseforebyggelse og krisestyring, bør de maksimale beløb for støtte til tilbagekøb forhøjes for de frugter og grøntsager, hvor det nuværende støtteniveau er særlig lavt sammenlignet med de gennemsnitlige producentpriser i Unionen. Dette er tilfældet for tomater, druer, abrikoser, pærer, auberginer og meloner. For at undgå overkompensation ved tilbagekøb af tomater af ringere værdi, som er bestemt til forarbejdning, bør der desuden indføres et differentieret beløb for tomater, som er produceret mellem den 1. juni og den 31. oktober, hvilket er den periode, hvor tomater bestemt til forarbejdning kan tilbagekøbes.

               (4)

               For at fremme den gratis uddeling af tilbagekøbt frugt og grøntsager, som er omhandlet i artikel 103d, stk. 4, i forordning (EF) nr. 1234/2007, eller tilsvarende anvendelser, som er godkendt af medlemsstaterne, bør der fastsættes et højere maksimumsbeløb end ved andre anvendelser, hvis forskellen mellem EU's gennemsnitlige producentpris og det nuværende niveau for maksimal støtte gør det muligt, uden at der herved skabes et alternativ til afsætning på markedet. Dette gælder for blomkål, tomater, æbler, druer, abrikoser, pærer, auberginer, meloner, vandmeloner, klementiner og citroner.

               (5)

               For at lette velgørende organisationers og institutioners uddeling af tilbagekøbte produkter bør disse organisationer og institutioner kun være forpligtet til at føre finansregnskab med den pågældende uddeling, hvis de hos medlemsstatens kompetente myndigheder har ansøgt om og fået tilladelse til at bede de endelige modtagere om et symbolsk finansielt bidrag. Muligheden for at bede om et sådant bidrag bør udvides til også at omfatte friske varer.

               (6)

               På baggrund af tidligere erfaringer med anvendelse af kriseforebyggelses- og krisestyringsforanstaltninger er det hensigtsmæssigt at tydeliggøre definitionen af grøn høst og undladt høst og de situationer, hvor grøn høst og undladt høst kan anvendes. For at afstemme de forskellige kriseforebyggelses- og krisestyringsforanstaltninger og øge deres effektivitet bør den specifikke betingelse i artikel 85, stk. 2, i gennemførelsesforordning (EU) nr. 543/2011, som fastslår, at den første meddelelse om planer om grøn høst skal indeholde en obligatorisk analyse af markedssituationen, udgå.

               (7)

               Som reaktion på en pludselig opstået krisesituation bør grøn høst og undladt høst være mulig, når det gælder frugt og grøntsager med en længere høstperiode, også selvom den normale høst er gået i gang, eller at der er hentet en erhvervsmæssig produktion på det pågældende areal, dog med forbehold for restriktioner, som medlemsstaterne fastsætter. I disse tilfælde er det kun afgrøder høstet i seks uger efter foranstaltningen, der bør kompenseres. Eftersom planter, der bærer frugter og grøntsager med en længere høstperiode, ofte bærer modne og umodne afgrøder på samme tid, er det hensigtsmæssigt at fravige den generelle bestemmelse om, at der ikke må anvendes grøn høst og undladt høst for samme produkt og samme areal i et givet år.

               (8)

               For at sikre, at forpligtelsen til at påvise, at hvert parti er blevet afsat i overensstemmelse med de relevante betingelser, bliver overholdt, og for at muliggøre effektiv toldkontrol på baggrund af en risikoanalyse, bør der fastsættes detaljerede regler for, hvilke dokumenter der skal forelægges for toldmyndighederne til gennemførelse af kontrollen.

               (9)

               Gennemførelsesforordning (EU) nr. 543/2011 bør derfor ændres i overensstemmelse hermed.

               (10)

               De nye støttebeløb for tilbagekøb bør anvendes med tilbagevirkende kraft fra den 1. juli 2012, når sommerens afsætningsperiode starter. For at give importørerne tid til at tilpasse sig de nye regler for indgangsprisordningen, bør disse regler gælde fra den 1. september 2012.

               (11)

               Forvaltningskomitéen for den Fælles Markedsordning for Landbrugsprodukter har ikke afgivet udtalelse inden for den tidsfrist, som komitéens formand har fastsat —

         VEDTAGET DENNE FORORDNING:
   Artikel 1
   Ændring af gennemførelsesforordning (EU) nr. 543/2011
   I gennemførelsesforordning (EU) nr. 543/2011 foretages følgende ændringer:

               1)

               Artikel 80, stk. 2, andet afsnit, affattes således:
               "Medlemsstater kan efter anmodning give velgørende organisationer og institutioner som omhandlet i artikel 103d, stk. 4, i forordning (EF) nr. 1234/2007 mulighed for at anmode om et symbolsk bidrag fra de endelige modtagere af produkter, som er tilbagekøbt fra markedet. Når de pågældende velgørende organisationer og institutioner har opnået en sådan tilladelse, skal de, ud over at overholde forpligtelserne i artikel 83, stk. 1, føre finansregnskab over den pågældende uddeling."

               2)

               Artikel 83, stk. 1), litra b), affattes således:

                           "b)

                           at føre et detaljeret lagerregnskab over den pågældende uddeling"

               3)

               Artikel 84, stk. 1, litra a) og b), affattes således:
               "a)   "grøn høst": høst af samtlige umodne uafsættelige produkter på et givet areal. De pågældende produkter må ikke være blevet beskadiget på grund af vejrforhold, sygdom eller andre årsager forud for den grønne høst
               b)   "undladt høst": afslutning af den igangværende produktionscyklus på et givet areal, hvor produktet er veludviklet og af sund og sædvanlig handelskvalitet. Hvis produkterne ødelægges på grund af vejrforhold eller sygdom, betragtes det dog ikke som undladt høst."

               4)

               Artikel 85 ændres således:

                           a)

                           Stk. 2, andet afsnit, udgår.

                           b)

                           Stk. 3 affattes således:
                           "3.   Foranstaltninger vedrørende grøn høst kan ikke anvendes for frugt og grøntsager, hvor høsten normalt er gået i gang, og foranstaltninger vedrørende undladt høst kan ikke anvendes, hvor der er hentet en erhvervsmæssig produktion på det pågældende areal i forbindelse med den normale produktionscyklus.
                           Første afsnit anvendes imidlertid ikke i tilfælde, hvor frugt og grøntsager har en høstperiode på mere end en måned. I disse tilfælde dækker godtgørelsen i stk. 4 kun den produktion, som skulle have været høstet i seks uger efter grøn høst og undladt høst. De pågældende frugt- og grøntsagsplanter anvendes efterfølgende ikke til yderligere produktionsformål.
                           I forbindelse med andet afsnit kan medlemsstaterne forbyde anvendelsen af grøn høst og undladt høst, hvis der i tilfælde af grøn høst er en betydelig del af den normale høst, som allerede er udført, og hvis der i tilfælde af undladt høst allerede er hentet en betydelig del af den erhvervsmæssige produktion. En medlemsstat, der agter at anvende denne bestemmelse, fastsætter i sin nationale strategi, hvad den anser for at være en betydelig del.
                           Grøn høst og undladt høst kan ikke anvendes for samme produkt og samme areal i et givet år, bortset fra de i andet afsnit omhandlede tilfælde, hvor begge foranstaltninger kan anvendes samtidigt."

                           c)

                           Stk. 4, litra b), affattes således:

                                       "b)

                                       således at de højst dækker 90 % af den maksimale støtte til tilbagekøb fra markedet, som kan anvendes på tilbagekøb til andre formål end gratis uddeling som omhandlet i artikel 103d, stk. 4, i forordning (EF) nr. 1234/2007."

               5)

               Artikel 109, stk. 5, litra a), affattes således:

                           "a)

                           stikprøvekontrol af det lagerregnskab, som modtagerne skal føre, og af de berørte velgørende organisationers og institutioners finansregnskab, i de tilfælde, som er omfattet af artikel 80, stk. 2, andet afsnit"

               6)

               Artikel 110 ændres således:

                           a)

                           Stk. 1, andet afsnit, udgår.

                           b)

                           I stk. 2 indsættes som tredje afsnit:
                           "I de tilfælde, hvor artikel 85, stk. 3, andet afsnit, er gældende, er det i første afsnit fastsatte krav om, at en del af arealet ikke allerede er blevet høstet, ikke gældende."

                           c)

                           Som stk. 2a indsættes:
                           "2a.   I de tilfælde, hvor artikel 85, stk. 3, andet afsnit, er gældende, sikrer medlemsstaterne, at de frugt- og grøntsagsplanter, som har været genstand for undladt høst og grøn høst, ikke anvendes til yderligere produktionsformål."

               7)

               Artikel 121 ændres således:

                           a)

                           Stk. 1, litra a), udgår.

                           b)

                           I stk. 2 indsættes som andet afsnit:
                           "Første afsnit, litra b), er ikke gældende i de tilfælde, hvor artikel 85, stk. 3, andet afsnit, er gældende."

               8)

               I artikel 137, stk. 4, indsættes følgende som fjerde og femte afsnit:
               "Som bevis for, at partiet er blevet afsat på de betingelser, der er fastsat i første afsnit, fremlægger importøren fakturaen samt alle de dokumenter som er nødvendige for toldkontrol af salg og afsætning af hvert af produkterne i det pågældende parti. Dokumenterne skal omfatte transport, forsikring, håndtering og opbevaring af partiet.
               Hvor den i artikel 3 omtalte handelsnorm kræver, at frugternes og grøntsagernes sortsbetegnelse eller handelstype er angivet på emballagen, angives sortsbetegnelse eller handelstype for de frugter og grøntsager, som indgår i partiet, på transportdokumenter, fakturaer og følgeseddel."

               9)

               Bilag XI erstattes af teksten i bilaget til nærværende forordning.

         Artikel 2
   Ikrafttræden
   Denne forordning træder i kraft på syvendedagen efter offentliggørelsen i Den Europæiske Unions Tidende.
   Artikel 1, stk. 8, anvendes dog fra den 1. september 2012 og artikel 1, stk. 9, fra den 1. juli 2012.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 30. juli 2012.

            På Kommissionens vegne

         José Manuel BARROSO

            Formand

      (1)  EUT L 299 af 16.11.2007, s. 1.

      (2)  EUT L 157 af 15.6.2011, s. 1.

      BILAG

            »BILAG XI

               Maksimal støtte til tilbagekøb, jf. artikel 79, stk. 1

                        Produkt

                        Maksimal støtte (EUR/100 kg)

                        Gratis uddeling

                        Øvrige anvendelsesformål

                        Blomkål

                        15,69

                        10,52

                        Tomater (fra den 1. juni til den 31. oktober)

                        7,25

                        7,25

                        Tomater (fra den 1. november til den 31. maj)

                        27,45

                        18,30

                        Æbler

                        16,98

                        13,22

                        Druer

                        39,16

                        26,11

                        Abrikoser

                        40,58

                        27,05

                        Nektariner

                        26,90

                        26,90

                        Ferskner

                        26,90

                        26,90

                        Pærer

                        23,85

                        15,90

                        Auberginer

                        22,78

                        15,19

                        Meloner

                        31,37

                        20,91

                        Vandmeloner

                        8,85

                        6,00

                        Appelsiner

                        21,00

                        21,00

                        Mandariner

                        19,50

                        19,50

                        Klementiner

                        22,16

                        19,50

                        Satsumas

                        19,50

                        19,50

                        Citroner

                        23,99

                        19,50«


title: Kommissionens gennemførelsesforordning (EU) 2016/1153 af 14. juli 2016 om fastlæggelse af en tilpasningssats for direkte betalinger som fastsat i Europa-Parlamentets og Rådets forordning (EU) nr. 1306/2013 for så vidt angår kalenderåret 2016

text:
               15.7.2016

               DA

               Den Europæiske Unions Tidende

               L 190/76

         KOMMISSIONENS GENNEMFØRELSESFORORDNING (EU) 2016/1153
   af 14. juli 2016
   om fastlæggelse af en tilpasningssats for direkte betalinger som fastsat i Europa-Parlamentets og Rådets forordning (EU) nr. 1306/2013 for så vidt angår kalenderåret 2016
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (1), særlig artikel 26, stk. 3,
   efter høring af Komitéen for Landbrugsfondene, og
   ud fra følgende betragtninger:

               (1)

               I henhold til artikel 25 i forordning (EU) nr. 1306/2013 skal der oprettes en reserve med det formål at yde yderligere støtte til landbrugssektoren i tilfælde af større kriser, der påvirker landbrugsproduktionen eller -distributionen, ved at der ved begyndelsen af hvert år foretages en nedsættelse af de direkte betalinger inden for rammerne af den ordning for finansiel disciplin, der er omhandlet i artikel 26 i nævnte forordning.

               (2)

               For at sikre, at de årlige lofter, der er fastsat i Rådets forordning (EU, Euratom) nr. 1311/2013 (2) til finansiering af markedsrelaterede udgifter og direkte betalinger, overholdes, skal der i henhold til artikel 26, stk. 1, i forordning (EU) nr. 1306/2013 fastsættes en tilpasningssats for de direkte betalinger, når prognoserne for finansieringen af de foranstaltninger, der finansieres under det pågældende underloft for et givet regnskabsår, viser, at de gældende årlige lofter vil blive overskredet.

               (3)

               Den reserve til kriser i landbrugssektoren, som er medtaget i Kommissionens forslag til budget for 2017, beløber sig til 450,5 mio. EUR i løbende priser. Til dækning af dette beløb finder mekanismen for finansiel disciplin anvendelse på direkte betalinger, der ydes i henhold til de støtteordninger, der er opført i bilag I til Europa-Parlamentets og Rådets forordning (EU) nr. 1307/2013 (3) for så vidt angår kalenderåret 2016.

               (4)

               De prognoser for de direkte betalinger og markedsrelaterede udgifter, der er fastsat i Kommissionens budgetforslag for 2017, viser, at der ikke er behov for yderligere finansiel disciplin.

               (5)

               I overensstemmelse med artikel 26, stk. 2, i forordning (EU) nr. 1306/2013 vedtog Kommissionen den 22. marts 2016 et forslag til Europa-Parlamentets og Rådets forordning om fastlæggelse af en tilpasningssats for direkte betalinger, som fastsat i forordning (EU) nr. 1306/2013, for kalenderåret 2016 (4).

               (6)

               Europa-Parlamentet og Rådet har den 30. juni 2016 endnu ikke truffet afgørelse om denne tilpasning. Derfor vedtager Kommissionen i overensstemmelse med artikel 26, stk. 3, i forordning (EU) nr. 1306/2013 en gennemførelsesretsakt, der fastsætter tilpasningssatsen, og underretter straks Europa-Parlamentet og Rådet herom.

               (7)

               I henhold til artikel 26, stk. 4, i forordning (EU) nr. 1306/2013 kan Kommissionen tilpasse tilpasningssatsen senest den 1. december 2016 på grundlag af nye elementer, den måtte være kommet i besiddelse af. Hvis der fremkommer nye elementer, vedtager Kommissionen en gennemførelsesforordning om tilpasning af tilpasningssatsen pr. 1. december 2016 inden for rammerne af ændringsskrivelsen til budgetforslaget for 2017 under hensyn til de nye elementer, der er kommet frem.

               (8)

               Som hovedregel modtager de landbrugere, der indgiver en støtteansøgning om direkte betalinger for et kalenderår (N), betaling inden for en fastsat betalingsperiode inden for regnskabsåret (N + 1). Medlemsstaterne kan dog inden for visse frister foretage sene betalinger til landbrugerne uden for betalingsperioden. Sådanne sene betalinger kan foretages i et efterfølgende regnskabsår. Når mekanismen for finansiel disciplin anvendes i et givet kalenderår, bør tilpasningssatsen ikke anvendes på betalinger, der er indgivet ansøgninger om i andre kalenderår end det år, for hvilket den pågældende finansielle disciplin finder anvendelse. For at sikre ligelig behandling af landbrugerne, bør det derfor fastsættes, at tilpasningssatsen kun anvendes på betalinger, som der er indgivet ansøgninger om i det kalenderår, hvor den pågældende tilpasningssats finder anvendelse, uafhængigt af hvornår betalingen til landbrugerne finder sted.

               (9)

               I henhold til artikel 8, stk. 1, i forordning (EU) nr. 1307/2013 finder den tilpasningssats for direkte betalinger, der er fastsat i henhold til artikel 26 i forordning (EU) nr. 1306/2013, kun anvendelse på direkte betalinger på over 2 000 EUR, som foretages til landbrugere i det pågældende kalenderår. Endvidere finder tilpasningssatsen som følge af den gradvise indførelse af direkte betalinger i henhold til artikel 8, stk. 2, i forordning (EU) nr. 1307/2013 først anvendelse på Kroatien fra den 1. januar 2022. Derfor bør den tilpasningssats, der fastsættes ved nærværende forordning, ikke finde anvendelse på betalinger til landbrugere i denne medlemsstat —

         VEDTAGET DENNE FORORDNING:
   Artikel 1
   1.   Med henblik på fastsættelse af tilpasningssatsen i overensstemmelse med artikel 25 og 26 i forordning (EU) nr. 1306/2013 anvendes der i overensstemmelse med artikel 8, stk. 1, i forordning (EU) nr. 1307/2013 en tilpasningssats på 1,366744 % på de direkte betalinger på over 2 000 EUR, der bevilges landbrugere på grundlag af en støtteansøgning for kalenderåret 2016, som de har indgivet i henhold til de støtteordninger, der er opført i bilag I til forordning (EU) nr. 1307/2013.
   2.   Tilpasningssatsen i stk. 1 finder ikke anvendelse på Kroatien.
   Artikel 2
   Denne forordning træder i kraft på syvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. juli 2016.

            På Kommissionens vegne

         Jean-Claude JUNCKER

            Formand

      (1)  EUT L 347 af 20.12.2013, s. 549.

      (2)  Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020 (EUT L 347 af 20.12.2013, s. 884).

      (3)  Europa-Parlamentets og Rådets forordning (EU) nr. 1307/2013 af 17. december 2013 om fastsættelse af regler for direkte betalinger til landbrugere under støtteordninger inden for rammerne af den fælles landsbrugspolitik og om ophævelse af Rådet forordning (EF) nr. 637/2008 og Rådet forordning (EF) nr. 73/2009 (EUT L 347 af 20.12.2013, s. 608).

      (4)  COM(2016) 159.


title: Kommissionens gennemførelsesforordning (EU) nr. 882/2013 af 13. september 2013 om fastsættelse af importtolden for korn gældende fra den 16. september 2013

text:
               14.9.2013

               DA

               Den Europæiske Unions Tidende

               L 245/11

         KOMMISSIONENS GENNEMFØRELSESFORORDNING (EU) Nr. 882/2013
   af 13. september 2013
   om fastsættelse af importtolden for korn gældende fra den 16. september 2013
   EUROPA-KOMMISSIONEN HAR —
   under henvisning til Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens forordning (EU) nr. 642/2010 af 20. juli 2010 om gennemførelsesbestemmelser til Rådets forordning (EF) nr. 1234/2007 for så vidt angår importtold for korn (2), særlig artikel 2, stk. 1, og
   ud fra følgende betragtninger:

               (1)

               Ifølge artikel 136, stk. 1, i forordning (EF) nr. 1234/2007 er importtolden for produkter henhørende under KN-kode 1001 19 00, 1001 11 00, ex 1001 91 20 (blød hvede, til udsæd), ex 1001 99 00 (blød hvede af høj kvalitet, undtagen til udsæd), 1002 10 00, 1002 90 00, 1005 10 90, 1005 90 00, 1007 10 90 og 1007 90 00 lig med interventionsprisen for sådanne produkter ved import forhøjet med 55 % minus cif-importprisen for den pågældende sending. Denne told kan dog ikke overstige toldsatsen i den fælles toldtarif.

               (2)

               Ifølge artikel 136, stk. 2, i forordning (EF) nr. 1234/2007 skal der med henblik på beregning af importtolden som omhandlet i nævnte artikels stk. 1 regelmæssigt fastsættes repræsentative cif-importpriser for de pågældende produkter.

               (3)

               I overensstemmelse med artikel 2, stk. 2, i forordning (EU) nr. 642/2010 er den pris, der skal anvendes ved beregning af importtolden for produkter henhørende under KN-kode 1001 19 00, 1001 11 00, ex 1001 91 20 (blød hvede, til udsæd), ex 1001 99 00 (blød hvede af høj kvalitet, undtagen til udsæd), 1002 10 00, 1002 90 00, 1005 10 90, 1005 90 00, 1007 10 90 og 1007 90 00, den daglige repræsentative cif-importpris fastlagt efter metoden i den omhandlede forordnings artikel 5.

               (4)

               Importtolden bør fastsættes for perioden fra den 16. september 2013 og gælde, indtil en ny importtold træder i kraft.

               (5)

               For at sikre at foranstaltningen finder anvendelse så hurtigt som muligt, efter de opdaterede data er blevet gjort tilgængelige, bør denne forordning træde i kraft på dagen for offentliggørelsen —

         VEDTAGET DENNE FORORDNING:
   Artikel 1
   Med virkning fra den 16. september 2013 er importtolden for korn som omhandlet i artikel 136, stk. 1, i forordning (EF) nr. 1234/2007 fastsat i bilag I til nærværende forordning på grundlag af elementerne i bilag II.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 13. september 2013.

            På Kommissionens vegne For formanden

         Jerzy PLEWA

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 187 af 21.7.2010, s. 5.

      BILAG I

         Importtold for produkter omhandlet i artikel 136, stk. 1, i forordning (EF) nr. 1234/2007 gældende fra den 16. september 2013

                  KN-kode

                  Varebeskrivelse

                  Importtold (1)

                  (EUR/t)

                  1001 19 00
                  1001 11 00

                  Hård HVEDE af høj kvalitet

                  0,00

                  af middel kvalitet

                  0,00

                  af lav kvalitet

                  0,00

                  ex 1001 91 20

                  Blød HVEDE, til udsæd

                  0,00

                  ex 1001 99 00

                  Blød HVEDE af høj kvalitet, undtagen til udsæd

                  0,00

                  1002 10 00
                  1002 90 00

                  RUG

                  0,00

                  1005 10 90

                  MAJS til udsæd, undtagen hybridmajs

                  0,00

                  1005 90 00

                  MAJS, undtagen til udsæd (2)

                  0,00

                  1007 10 90
                  1007 90 00

                  SORGHUM i hele kerner, undtagen hybridsorghum til udsæd

                  0,00

         (1)  Importøren kan i henhold til artikel 2, stk. 4, i forordning (EU) nr. 642/2010 opnå en nedsættelse af tolden på:

                  —

                  3 EUR/t, hvis lossehavnen befinder sig ved Middelhavet (på den anden side af Gibraltar-strædet) eller ved Sortehavet, hvis varen ankommer over Atlanterhavet eller via Suez-kanalen

                  —

                  2 EUR/t, hvis lossehavnen befinder sig i Danmark, Estland, Irland, Letland, Litauen, Polen, Finland, Sverige, Det Forenede Kongerige eller på Den Iberiske Halvøs Atlanterhavskyst, hvis varen ankommer til EU fra Atlanterhavet.

         (2)  Importøren kan opnå en fast nedsættelse på 24 EUR/t, når betingelserne i artikel 3 i forordning (EU) nr. 642/2010 opfyldes.

      BILAG II

         Elementer til beregning af tolden, jf. bilag I

      30.8.2013-12.9.2013

                  1)

                  Gennemsnit for den referenceperiode, der er nævnt i artikel 2, stk. 2, i forordning (EU) nr. 642/2010:

                              (EUR/t)

                              Blød hvede (1)

                              Majs

                              Blød hvede, høj kvalitet

                              Hård hvede, middel kvalitet (2)

                              Blød hvede, lav kvalitet (3)

                              Børs

                              Minnéapolis

                              Chicago

                              —

                              —

                              —

                              Notering

                              211,95

                              142,54

                              —

                              —

                              —

                              Pris fob USA

                              —

                              —

                              227,15

                              217,15

                              197,15

                              Præmie for Golfen

                              —

                              27,64

                              —

                              —

                              —

                              Præmie for the Great Lakes

                              36,18

                              —

                              —

                              —

                              —

                  2)

                  Gennemsnit for den referenceperiode, der er nævnt i artikel 2, stk. 2, i forordning (EU) nr. 642/2010:

                              Fragtomkostninger: Mexicanske Golf — Rotterdam:

                              16,23 EUR/t

                              Fragtomkostninger: The Great Lakes — Rotterdam

                              50,08 EUR/t

         (1)  Positiv præmie på 14 EUR/t indbefattet (artikel 5, stk. 3, i forordning (EU) nr. 642/2010).

         (2)  Negativ præmie på 10 EUR/t (artikel 5, stk. 3, i forordning (EU) nr. 642/2010).

         (3)  Negativ præmie på 30 EUR/t (artikel 5, stk. 3, i forordning (EU) nr. 642/2010).


title: Kommissionens gennemførelsesforordning (EU) nr. 1155/2012 af 5. december 2012 om 183. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Al-Qaida-organisationen

text:
               7.12.2012

               DA

               Den Europæiske Unions Tidende

               L 335/40

         KOMMISSIONENS GENNEMFØRELSESFORORDNING (EU) Nr. 1155/2012
   af 5. december 2012
   om 183. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Al-Qaida-organisationen
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til Al-Qaida-organisationen (1), særlig artikel 7, stk. 1, litra a), og artikel 7a, stk. 5, og
   ud fra følgende betragtninger:

               (1)

               Bilag I til forordning (EF) nr. 881/2002 indeholder en liste over de personer, grupper og enheder, der ifølge forordningen er omfattet af indefrysningen af pengemidler og økonomiske ressourcer.

               (2)

               Sanktionskomitéen under FN’s Sikkerhedsråd besluttede den 26. november 2012 at fjerne seks enheder fra listen over de personer, grupper og enheder, over for hvem indefrysningen af pengemidler og økonomiske ressourcer skal gælde.

               (3)

               Bilag I til forordning (EF) nr. 881/2002 bør derfor ajourføres i overensstemmelse hermed —

         VEDTAGET DENNE FORORDNING:
   Artikel 1
   Bilag I til forordning (EF) nr. 881/2002 ændres som angivet i bilaget til nærværende forordning.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. december 2012.

            På Kommissionens vegne For formanden

            Chef for Tjenesten for Udenrigspolitiske Instrumenter

      (1)  EFT L 139 af 29.5.2002, s. 9.

      BILAG
      Bilag I til forordning (EF) nr. 881/2002 ændres således:
      Følgende punkter under overskriften »Juridiske personer, grupper og enheder« udgår:

                  a)

                     »Al-Hamati Sweets Bakeries. Addresse: Al-Mukallah, Hadhramawt Governorate, Yemen. Andre oplysninger: (a) ejes af Mohammad Hamdi Mohammad Sadiq al-Ahdal, (b) angiveligt ophørt med at eksistere. Den i artikel 2a, stk. 4, litra b), omhandlede dato: 17.10.2001.«

                  b)

                     »Benevolence International Foundation (alias a) Al-Bir Al-Dawalia, b) BIF, c) BIF-USA, d) Mezhdunarodnyj Blagotvoritel'nyj Fond). Adresse: a) 8820, Mobile Avenue, 1A, Oak Lawn, Illinois, 60453, USA, b) Postboks 548, Worth, Illinois, 60482, USA, c) (tidligere lokation) 9838, S. Roberts Road, Suite 1W, Palos Hills, Illinois, 60465, USA, d) (tidligere lokation) 20-24, Branford Place, Suite 705, Newark, New Jersey, 07102, USA, e) Postboks 1937, Khartoum, Sudan, f) Bangladesh, g) Gazastriben, h) Yemen. Andre oplysninger: a) Arbejdsgiveridentifikationsnummer: 36-3823186 (USA), b) Navnet på stiftelsen i Nederlandene er: Stichting Benevolence International Nederland (BIN).«

                  c)

                     »Bosanska Idealna Futura (alias a) BIF-Bosnia, b) Bosnian Ideal Future. Andre oplysninger: a) Bosanska Idealna Futura var officielt registreret i Bosnien-Hercegovina som en forening og humanitær organisation med registreringsnr. 59; b) Den var den retlige efterfølger til Bosnien-Hercegovinas Benevolence International Foundation, der virkede under navnene BECF Charitable Educational Center, Benevolence Educational Center; c) Bosanska Idealna Futura eksisterede ikke længere i december 2008. Den i artikel 2a, stk. 4, litra b), omhandlede dato: 21.11.2002.«

                  d)

                     »Heyatul Ulya. Adresse: Mogadishu, Somalia. Den i artikel 2a, stk. 4, litra b), omhandlede dato.«

                  e)

                     »Red Sea Barakat Company Limited. Adresse: Mogadishu, Somalia. Den i artikel 2a, stk. 4, litra b), omhandlede dato: 9.11.2001.«

                  f)

                     »Somali Internet Company. Adresse: Mogadishu, Somalia. Den i artikel 2a, stk. 4, litra b), omhandlede dato: 9.11.2001.«


title: Kommissionens gennemførelsesforordning (EU) nr. 669/2011 af 12. juli 2011 om ændring af forordning (EF) nr. 376/2008 om fælles gennemførelsesbestemmelser for ordningen med import- og eksportlicenser og forudfastsættelsesattester for landbrugsprodukter

text:
               13.7.2011

               DA

               Den Europæiske Unions Tidende

               L 183/4

         KOMMISSIONENS GENNEMFØRELSESFORORDNING (EU) Nr. 669/2011
   af 12. juli 2011
   om ændring af forordning (EF) nr. 376/2008 om fælles gennemførelsesbestemmelser for ordningen med import- og eksportlicenser og forudfastsættelsesattester for landbrugsprodukter
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 134, sammenholdt med artikel 4, og
   ud fra følgende betragtninger:

               (1)

               Med henblik på forvaltningen af import og eksport har Kommissionen fået beføjelser til at bestemme, for hvilke produkter der ved import og/eller eksport skal fremlægges licens. Når behovet for et licenssystem vurderes, bør Kommissionen tage hensyn til, hvilke instrumenter der er egnede til forvaltning af markederne og især til overvågning af importen.

               (2)

               Kommissionens forordning (EF) nr. 376/2008 (2) indførte krav om en importlicens ved import af friske æbler henhørende under KN-kode 0808 10 80, efter at EU’s æbleproducenter var kommet i en vanskelig situation bl.a. som følge af en markant stigning i importen af æbler fra visse tredjelande på den sydlige halvkugle.

               (3)

               Det er nu muligt at overvåge importen på anden måde. For at forenkle og lette den administrative byrde for medlemsstater og aktører skal kravet om importlicenser for æbler ophæves ved udgangen af den nuværende udløsningsperiode, som er omhandlet i bilag XVIII til Kommissionens gennemførelsesforordning (EU) nr. 543/2011 af 7. juni 2011 om nærmere bestemmelser for anvendelsen af Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (3).

               (4)

               Forordning (EF) nr. 376/2008 bør derfor ændres i overensstemmelse hermed.

               (5)

               For at skabe større klarhed bør der fastsættes gennemførelsesbestemmelser for importlicenser udstedt for friske æbler henhørende under KN-kode 0808 10 80, som stadig er gyldige pr. den dato, som denne forordning anvendes fra.

               (6)

               Forvaltningskomitéen for den Fælles Markedsordning for Landbrugsprodukter har ikke afgivet udtalelse inden for den af formanden fastsatte frist —

         UDSTEDT FØLGENDE FORORDNING:
   Artikel 1
   Punkt G i del I i bilag II til forordning (EF) nr. 376/2008 affattes således:

      »G.   Frugt og grøntsager
         (del IX i bilag I til forordning (EF) nr. 1234/2007)

                  KN-kode

                  Varebeskrivelse

                  Sikker-hed

                  Gyldighedsperiode:

                  Nettomængder (4)

                  0703 20 00

                  Hvidløg, friske eller kølede, herunder produkter importeret under toldkontingenter, jf. artikel 1, stk. 2, litra a), nr. iii)

                  50 EUR/t

                  3 måneder fra datoen for udstedelse, jf. artikel 22, stk. 1

                  (—)

                  ex 0703 90 00

                  Andre grøntsager (Allium-arter), friske eller kølede, herunder produkter importeret under toldkontingenter, jf. artikel 1, stk. 2, litra a), nr. iii)

                  50 EUR/t

                  3 måneder fra datoen for udstedelse, jf. artikel 22, stk. 1

                  (—)

                              (—)

                              Der skal fremlægges licens eller attest uanset mængde.«

   Artikel 2
   På anmodning af de berørte parter frigives den sikkerhed, der er stillet i forbindelse med udstedelsen af importlicenser for friske æbler henhørende under KN-kode 0808 10 80, hvis:

               a)

               licensernes gyldighed ikke er udløbet på den dato, som denne forordning anvendes fra,

               b)

               licenserne kun delvis eller slet ikke er blevet udnyttet pr. den dato, som denne forordning anvendes fra.

         Artikel 3
   Denne forordning træder i kraft på syvendedagen efter offentliggørelsen i Den Europæiske Unions Tidende.
   Den finder anvendelse fra den 1. september 2011.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 12. juli 2011.

            På Kommissionens vegne

         José Manuel BARROSO

            Formand

      (1)  EUT L 299 af 16.11.2007, s. 1.

      (2)  EUT L 114 af 26.4.2008, s. 3.

      (3)  EUT L 157 af 15.6.2011, s. 1.

      (4)  Maksimumsmængde, for hvilken der ikke skal fremlægges licens eller attest, jf. artikel 4, stk. 1, litra d). Denne begrænsning gælder ikke for import på præferencevilkår eller under toldkontingenter.

               (—)

               Der skal fremlægges licens eller attest uanset mængde.«


title: Kommissionens gennemførelsesforordning (EU) 2017/873 af 22. maj 2017 om godkendelse af L-tryptophan produceret af Escherichia coli som tilsætningsstof til foder til alle dyrearter (EØS-relevant tekst. )

text:
                  23.5.2017

                  DA

                  Den Europæiske Unions Tidende

                  L 134/14

            KOMMISSIONENS GENNEMFØRELSESFORORDNING (EU) 2017/873
      af 22. maj 2017
      om godkendelse af L-tryptophan produceret af Escherichia coli som tilsætningsstof til foder til alle dyrearter
      (EØS-relevant tekst)
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
      ud fra følgende betragtninger:

                  (1)

                  Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af sådanne godkendelser. Forordningens artikel 10 indeholder bestemmelser om en ny vurdering af tilsætningsstoffer, der er godkendt i henhold til Rådets direktiv 82/471/EØF (2).

                  (2)

                  L-tryptophan blev ved Kommissionens direktiv 88/485/EØF (3) godkendt i henhold til direktiv 82/471/EØF uden tidsbegrænsning. Dette fodertilsætningsstof blev derpå opført i registret over fodertilsætningsstoffer som et eksisterende produkt, jf. artikel 10, stk. 1, i forordning (EF) nr. 1831/2003.

                  (3)

                  I henhold til artikel 10, stk. 2, i forordning (EF) nr. 1831/2003 sammenholdt med samme forordnings artikel 7 er der indgivet en ansøgning om en ny vurdering af L-tryptophan som tilsætningsstof til foder til alle dyrearter. Der er også indgivet ansøgninger om godkendelse af L-tryptophan til alle dyrearter i henhold til forordningens artikel 7. Ansøgningerne var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.

                  (4)

                  Ansøgningerne vedrører godkendelse af L-tryptophan produceret af Escherichia coli KCCM 11132P, Escherichia coli DSM 25084, Escherichia coli FERM BP-11200, Escherichia coli FERM BP-11354, Escherichia coli CGMCC 7.59 eller Escherichia coli CGMCC 3667 som tilsætningsstof til foder til alle dyrearter, og fodertilsætningsstoffet skal klassificeres i tilsætningsstofkategorien »tilsætningsstoffer med ernæringsmæssige egenskaber«.

                  (5)

                  Den Europæiske Fødevaresikkerhedsautoritet (i det følgende benævnt »autoriteten«) konkluderede i sine udtalelser af 11. september 2013 (4), 10. april 2014 (5), 9. september 2014 (6), 29. januar 2015 (7), 10. september 2015 (8), 1. december 2015 (9), 25. januar 2017 (10) og 25. januar 2017 (11) at L-tryptophan produceret af Escherichia coli KCCM 11132P, Escherichia coli DSM 25084, Escherichia coli FERM BP-11200, Escherichia coli FERM BP-11354, Escherichia coli CGMCC 7.59 eller Escherichia coli CGMCC 3667 på de foreslåede anvendelsesbetingelser ikke har negative virkninger på dyrs eller menneskers sundhed eller på miljøet, og at stoffet betragtes som en effektiv kilde til aminosyren tryptophan i foder; den ansøger, der anmodede om godkendelse af L-tryptophan produceret af Escherichia coli DSM 25084, fremlagde dokumentation for, at indholdet af endotoksiner i tilsætningsstoffet efter en ændring af fremstillingsprocessen var reduceret til et acceptabelt niveau; for at være fuldt effektivt i drøvtyggere bør det supplerende L-tryptophan beskyttes mod nedbrydning i vommen. Autoriteten vurderer ikke, at der er behov for særlige krav om overvågning efter markedsføringen. Den har også gennemgået den rapport om metoden til analyse af fodertilsætningsstoffet i foder, der blev forelagt af det ved forordning (EF) nr. 1831/2003 oprettede referencelaboratorium.

                  (6)

                  Vurderingen af L-tryptophan viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af stoffet godkendes som anført i bilaget til nærværende forordning.

                  (7)

                  Da der ikke er sikkerhedshensyn, som kræver øjeblikkelig anvendelse af ændringerne af betingelserne for godkendelsen af L-tryptophan, bør der indrømmes en overgangsperiode, således at interesserede parter kan forberede sig på at opfylde de nye krav i godkendelsen.

                  (8)

                  Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

            VEDTAGET DENNE FORORDNING:
      Artikel 1
      Godkendelse
      Det i bilaget opførte stof, der tilhører tilsætningsstofkategorien »tilsætningsstoffer med ernæringsmæssige egenskaber« og den funktionelle gruppe »aminosyrer, deres salte og analoger«, tillades anvendt som fodertilsætningsstof på de betingelser, der er fastsat i bilaget.
      Artikel 2
      Overgangsforanstaltninger
      1.   Stoffet som specificeret i bilaget og som godkendt ved Kommissionens direktiv 88/485/EØF samt forblandinger, der indeholder stoffet, kan markedsføres indtil 12. december 2017 i overensstemmelse med de bestemmelser, der var gældende før 12. juni 2017, og anvendes, indtil de eksisterende lagre er opbrugt.
      2.   Fodermidler og foderblandinger, der indeholder det i stk. 1 omhandlede stof, og som er produceret og mærket før den 12. juni 2018 i overensstemmelse med de regler, der finder anvendelse før den 12. juni 2017, kan markedsføres og anvendes, indtil de eksisterende lagre er opbrugt, hvis de er bestemt til dyr, der indgår i fødevareproduktion.
      3.   Fodermidler og foderblandinger, der indeholder det i stk. 1 omhandlede stof, og som er produceret og mærket før den 12. juni 2019 i overensstemmelse med de regler, der finder anvendelse før den 12. juni 2017, kan markedsføres og anvendes, indtil de eksisterende lagre er opbrugt, hvis de er bestemt til dyr, der ikke indgår i fødevareproduktion.
      Artikel 3
      Ikrafttræden
      Denne forordning træder i kraft på tyvendedagen efter offentliggørelsen i Den Europæiske Unions Tidende.

         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 22. maj 2017.

               På Kommissionens vegne

            Jean-Claude JUNCKER

               Formand

         (1)  EUT L 268 af 18.10.2003, s. 29.

         (2)  Rådets direktiv 82/471/EØF af 30. juni 1982 om visse produkter, der anvendes i foderstoffer (EFT L 213 af 21.7.1982, s. 8).

         (3)  Kommissionens direktiv 88/485/EØF af 26. juli 1988 om ændring af bilaget til Rådets direktiv 82/471/EØF om visse produkter, der anvendes i foderstoffer (EFT L 239 af 30.8.1988, s. 36).

         (4)  EFSA Journal 2013;11(10):3368.

         (5)  EFSA Journal 2014;12(5):3673.

         (6)  EFSA Journal 2014;12(10):3826.

         (7)  EFSA Journal 2015;13(2):4015.

         (8)  EFSA Journal 2015;13(9):4238.

         (9)  EFSA Journal 2016;14(1):4343.

         (10)  EFSA Journal 2017;15(2):4712.

         (11)  EFSA Journal 2017;15(3):4705.

         BILAG

                     Tilsætningsstoffets identifikationsnummer

                     Navn på indehaveren af godkendelsen

                     Tilsætningsstof

                     Sammensætning, kemisk betegnelse, beskrivelse, analysemetode

                     Dyreart eller -kategori

                     Maksimumsalder

                     Minimumsindhold

                     Maksimumsindhold

                     Andre bestemmelser

                     Godkendelse gyldig til

                     mg/kg fuldfoder med et vandindhold på 12 %

                        Kategori: tilsætningsstoffer med ernæringsmæssige egenskaber. Funktionel gruppe: aminosyrer, deres salte og analoger

                     3c440

                     —

                     L-tryptophan

                        Tilsætningsstoffets sammensætning

                     Pulver med et indhold af L-tryptophan på mindst 98 % (på tørstofbasis).
                     Maksimumsindhold af 1,1′-ethyliden-bis-L-tryptophan (EBT) på 10 mg/kg.

                        Aktivstoffets karakteristika

                     L-tryptophan produceret ved fermentering med Escherichia coli KCCM 11132P eller

                        Escherichia coli DSM 25084 eller

                        Escherichia coli FERM BP-11200 eller

                        Escherichia coli FERM BP-11354 eller

                        Escherichia coli CGMCC 7.59 eller

                        Escherichia coli CGMCC 3667.
                     Kemisk formel: C11H12N2O2

                     CAS nr.: 73-22-3

                        Analysemetoder
                         (1)

                     Til bestemmelse af L-tryptophan i fodertilsætningsstoffet:

                                 —

                                 Food Chemical Codex »L-tryptophan monografi«.

                           Til bestemmelse af tryptophan i fodertilsætningsstoffet og forblandingerne:

                                 —

                                 højtryksvæskekromatografi i kombination med fluorescensdetektion (HPLC-FD) — EN ISO 13904-2016

                           Til bestemmelse af tryptophan i tilsætningsstoffet, forblandinger, foderblandinger og fodermidler:

                                 —

                                 højtryksvæskekromatografi (HPLC) i kombination med fluorescensdetektion — Kommissionens forordning (EF) nr. 152/2009 (EUT L 54 af 26.2.2009, s. 1) (bilag III, afsnit G).

                     Alle arter

                     —

                     —

                     —

                                 1.

                                 L-tryptophan kan markedsføres og anvendes som et tilsætningsstof, der består af et præparat.

                                 2.

                                 For brugerne af tilsætningsstoffet og forblandingerne skal foderstofvirksomhedslederne iværksætte driftsprocedurer og administrative foranstaltninger med henblik på at tage højde for potentielle risici ved indånding, hudkontakt eller øjenkontakt. Hvis disse risici ikke kan fjernes eller begrænses til et minimum gennem sådanne procedurer og foranstaltninger, skal tilsætningsstoffet og forblandingerne anvendes med personlige værnemidler, herunder åndedrætsværn, sikkerhedsbriller og -handsker.

                                 3.

                                 Indholdet af endotoxiner i tilsætningsstoffet og dets tilbøjelighed til at støve skal sikre en maksimal eksponering for endotoxiner på 1 600  IU endotoxiner/m3 luft (2).

                                 4.

                                 Til drøvtyggere skal L-tryptophan beskyttes mod nedbrydning i vommen.

                                 5.

                                 Erklæringer, der skal anføres på etiketten til tilsætningsstoffet:
                                 Vandindhold.

                     12. juni 2027

            (1)  Nærmere oplysninger om analysemetoderne findes på referencelaboratoriets hjemmeside: https://ec.europa.eu/jrc/en/eurl/feed-additives/evaluation-reports

            (2)  Eksponering beregnet på indholdet af endotoxiner og tilsætningsstoffets tilbøjelighed til at støve i henhold til den af EFSA anvendte metode (EFSA Journal 2017;15(3):4705), analysemetode. Den Europæiske Farmakopé 2.6.14. (bakterielle endotoksiner).


title: Kommissionens gennemførelsesforordning (EU) nr. 245/2012 af 20. marts 2012 om ændring af forordning (EF) nr. 1187/2009 for så vidt angår eksport af mælk og mejeriprodukter til Den Dominikanske Republik

text:
               21.3.2012

               DA

               Den Europæiske Unions Tidende

               L 81/37

         KOMMISSIONENS GENNEMFØRELSESFORORDNING (EU) Nr. 245/2012
   af 20. marts 2012
   om ændring af forordning (EF) nr. 1187/2009 for så vidt angår eksport af mælk og mejeriprodukter til Den Dominikanske Republik
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 170 og 171, stk. 1, sammenholdt med artikel 4,
   ud fra følgende betragtninger:

               (1)

               Artikel 27 i Kommissionens forordning (EF) nr. 1187/2009 af 27. november 2009 om særlige gennemførelsesbestemmelser til Rådets forordning (EF) nr. 1234/2007 for så vidt angår eksportlicenser og eksportrestitutioner for mælk og mælkeprodukter (2) fastslår i forbindelse med eksportkvoten for mælkepulver til Den Dominikanske Republik, at der fortrinsvis skal udstedes licenser til produkter, der henhører under særlige koder i restitutionsnomenklaturen. Denne restriktion blev indført med henblik på at forhindre et overdrevent antal licensansøgninger, som kunne resultere i en splittelse af markedet og en risiko for tab af markedsandele for Unionens eksportører.

               (2)

               De mængder, der blev indgivet ansøgninger for i kontingentåret 2011/2012, var for første gang lavere end det kontingent, der var til rådighed. De resterende mængder bør tildeles de ansøgere, der er interesserede i at modtage en større mængde, end den der er ansøgt om, hvis sikkerhedsstillelsen øges tilsvarende.

               (3)

               Med henblik på en maksimal udnyttelse af kontingentet i løbet af de næste par år bør rammerne for licensansøgningerne udvides til at gælde for alle de produkter, der hører under toldkontingentet som fastsat i den økonomiske partnerskabsaftale mellem Cariforumlandene på den ene side og Det Europæiske Fællesskab og dets medlemsstater på den anden side (3), hvis undertegnelse og midlertidige anvendelse er blevet godkendt ved Rådets afgørelse 2008/805/EF (4). Derudover bør undtagelsesbestemmelserne i artikel 6, stk. 2, i forordning (EF) nr. 1187/2009 i forbindelse med gyldighedsperioden for eksportlicenserne ikke kun begrænses til produkter, der henhører under samme produktkategori som anført i bilag 1 til nævnte forordning, men derimod udvides til at gælde for alle de produkter, der hører under kontingentet.

               (4)

               Eftersom eksportrestitutionerne siden 2008 er fastsat til 0, bør koderne fra det kombinerede nomenklatur angives på eksportlicensansøgningerne og licenserne i stedet for produktkoderne fra restitutionsnomenklaturen. De relevante artikler bør tilpasses herefter.

               (5)

               I overensstemmelse med gode forvaltningsprincipper skal Kommissionen underrettes om de mængder, der er blevet udstedt licenser for, inden den 31. august. Derimod er det ikke længere nødvendigt at underrette om de mængder, der tildeles.

               (6)

               Artikel 28, stk. 3, litra a, i forordning (EF) nr. 1187/2009 fastslår, at eksportlicensansøgninger kun kan godkendes, hvis der stilles sikkerhed i overensstemmelse med artikel 9 i nævnte forordning. Undtagelsesbestemmelserne for artikel 9 i forordningen som fastsat i artikel 33, stk. 1, i samme forordning er derfor ikke i overensstemmelse hermed.

               (7)

               Forordning (EF) nr. 1187/2009 bør derfor ændres i overensstemmelse hermed.

               (8)

               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —

         VEDTAGET DENNE FORORDNING:
   Artikel 1
   I forordning (EF) nr. 1187/2009 foretages følgende ændringer:

               1)

               Artikel 27, stk. 2, første afsnit, affattes således:
               »2. Licensansøgninger kan indgives for alle produkter, der henhører under KN-kode 0402 10, 0402 21 og 0402 29.«

               2)

               Artikel 28, stk. 3, første afsnit, affattes således:
               »3. Der kan kun indgives én ansøgning om eksportlicens pr. kode i den kombinerede nomenklatur, og alle ansøgninger skal indgives samtidigt til en enkelt medlemsstats myndigheder.«

               3)

               I artikel 31 foretages følgende ændringer:

                           a)

                           Stk. 1, første afsnit, affattes således:
                           »1. Medlemsstaterne sender senest den femte arbejdsdag efter udløbet af fristen for indgivelse af ansøgninger Kommissionen en meddelelse med angivelse for hver af de to dele af kontingentet og for hver produktkode i den kombinerede nomenklatur af de mængder, der er ansøgt om licenser for, eller eventuelt at der ikke er indgivet nogen ansøgninger.«

                           b)

                           Stk. 2, tredje og fjerde afsnit, erstattes af følgende:
                           »Hvis anvendelsen af tildelingskoefficienten indebærer, at der pr. ansøger fastsættes en mængde på under 20 tons, kan ansøgeren trække sin licensansøgning tilbage. I så fald underretter vedkommende myndighederne herom senest tre arbejdsdage efter offentliggørelsen af Kommissionens afgørelse. Sikkerhedsstillelsen frigives straks. Senest otte arbejdsdage efter offentliggørelsen af Kommissionens afgørelse underretter den ansvarlige myndighed Kommissionen om de mængder, som ansøgerne har trukket deres ansøgninger tilbage for, og som sikkerhedsstillelsen er frigivet for, opdelt efter produktkode i den kombinerede nomenklatur.
                           Hvis ansøgninger om licenser indgives for mængder, der er lavere end de i artikel 28, stk. 1, omhandlede kontingenter, kan Kommissionen tildele de resterende mængder i forhold til de mængder, der er ansøgt om ved anvendelse af en tildelingskoefficient. Den mængde, der bliver resultatet af at anvende koefficienten, rundes ned til det nærmeste hele kg. De erhvervsdrivende skal inden for en uge efter offentliggørelsen af tildelingskoefficienten give medlemsstaternes myndigheder meddelelse om, hvilken supplerende mængde de accepterer. Den stillede sikkerhed forhøjes tilsvarende.«

               4)

               I artikel 32 foretages følgende ændringer:

                           a)

                           Stk. 1, tredje afsnit, affattes således:
                           »Senest ved udgangen af februar giver medlemsstaterne for begge dele af det kontingent, der er nævnt i artikel 28, stk. 1, Kommissionen meddelelse om de mængder, der er udstedt licenser for, opdelt efter produktkode i den kombinerede nomenklatur.«

                           b)

                           I stk. 2 indsættes følgende afsnit:
                           »Ved anvendelse af artikel 6, stk. 2, gælder eksportlicenserne for hvert af de produkter, der henhører under de koder, der er nævnt i artikel 27, stk. 2, første afsnit.«

                           c)

                           Stk. 5 affattes således:
                           »5.   Hvert år senest den 31. august meddeler medlemsstaterne Kommissionen for begge dele af det kontingent, der er nævnt i artikel 28, stk. 1, opdelt efter produktkode i den kombinerede nomenklatur, følgende mængder for den foregående tolvmåneders periode, jf. artikel 28, stk. 1:

                                       —

                                       den mængde, der ikke blev udstedt licenser til, eller som blev annulleret

                                       —

                                       den mængde, der er eksporteret.«

               5)

               Artikel 33, stk. 1, affattes således:
               »1.   Bestemmelserne i kapitel II anvendes undtagen artikel 7 og 10.«

         Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den anvendes fra produktionsåret 2012/2013.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 20. marts 2012.

            På Kommissionens vegne

         José Manuel BARROSO

            Formand

      (1)  EUT L 299 af 16.11.2007, s. 1.

      (2)  EUT L 318 af 4.12.2009, s. 1.

      (3)  EUT L 289 af 30.10.2008, s. 3.

      (4)  EUT L 289 af 30.10.2008, s. 1.


title: Kommissionens gennemførelsesforordning (EU) nr. 1044/2012 af 8. november 2012 om en undtagelse fra forordning (EØF) nr. 2454/93 for så vidt angår oprindelsesreglerne i forbindelse med den generelle præferenceordning, for at tage hensyn til den særlige situation i Guatemala, når det gælder eksport af visse fiskevarer til EU

text:
               9.11.2012

               DA

               Den Europæiske Unions Tidende

               L 310/28

         KOMMISSIONENS GENNEMFØRELSESFORORDNING (EU) Nr. 1044/2012
   af 8. november 2012
   om en undtagelse fra forordning (EØF) nr. 2454/93 for så vidt angår oprindelsesreglerne i forbindelse med den generelle præferenceordning, for at tage hensyn til den særlige situation i Guatemala, når det gælder eksport af visse fiskevarer til EU
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks (1), særlig artikel 247,
   under henvisning til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (2), særlig artikel 89, stk. 1, litra b), og
   ud fra følgende betragtninger:

               (1)

               Ved Rådets forordning (EF) nr. 732/2008 (3) om anvendelse af et arrangement med generelle toldpræferencer fra den 1. januar 2009 indrømmede Unionen Guatemala generelle toldpræferencer.

               (2)

               Forordning (EØF) nr. 2454/93 fastsætter definitionen af begrebet »varer med oprindelsesstatus«, som skal anvendes med henblik på den generelle præferenceordning. Artikel 89 i samme forordning fastsætter, at der kan indrømmes en undtagelse fra denne definition for præferenceberettigede lande, der er omfattet af den generelle præferenceordning.

               (3)

               Ved brev af 24. januar 2012 anmodede Guatemala om en undtagelse fra oprindelsesreglerne i den generelle toldpræferenceordning, jf. artikel 89 i forordning (EØF) nr. 2454/93. Ved brev af 28. marts 2012, 21. juni 2012 og 27. juni 2012 sendte Guatemala yderligere oplysninger til støtte for sin anmodning.

               (4)

               Anmodningen vedrører en samlet årlig mængde på 4 000 tons kogte, frosne og vakuumpakkede tunfiskefileter (såkaldte »tuna loins«) henhørende under KN-kode 1604 14 16 i perioden 1. april 2012 til 31. december 2013.

               (5)

               Det fremgår af anmodningen, at uden undtagelsen vil Guatemalas fiskeforarbejdningssektors muligheder for at fortsætte eksporten til EU af tunfiskefileter, der er berettigede til præferencetoldbehandling, blive hårdt ramt.

               (6)

               Der er brug for undtagelsen for at give Guatemala tilstrækkelig tid til at forberede sin fiskeriforarbejdningssektor på at overholde reglerne for opnåelse af præferenceoprindelse for tunfiskefileter. Forberedelsestiden skal give Guatemalas regering og fiskeforarbejdningssektor mulighed for at sikre tilstrækkelige strømme af tunfisk med oprindelsesstatus til landet.

               (7)

               Ud fra de nuværende strømme og produktionsmønstre bør undtagelsen indrømmes for en årlig mængde på 1 975 tons tunfiskefileter henhørende under KN-kode ex 1604 14 16. For at sikre, at den midlertidige undtagelse begrænses til den tid, det vil tage Guatemala at overholde reglerne for opnåelse af præferenceoprindelse for tunfiskefileter, bør undtagelsen indrømmes fra den 1. januar 2012 til den 30. juni 2013. Kvotemængden for 2013 bør fastsættes i forhold til den indrømmede undtagelsesperiode. Følgelig bør mængderne fastsættes til 1 975 tons for 2012 og til 987,5 tons for 2013.

               (8)

               For at sikre en løbende eksport af forarbejdet fisk, der er berettiget til præferencetoldbehandling, fra Guatemala til EU bør undtagelsen indrømmes med tilbagevirkende kraft fra den 1. januar 2012.

               (9)

               Af klarhedshensyn og for at tunfiskefileter henhørende under KN-kode ex 1604 14 16 skal kunne drage fordel af undtagelsen, er det hensigtsmæssigt at fastslå, at de eneste materialer uden oprindelsesstatus, som må anvendes til produktion af de nævnte tunfiskefileter, er tun med HS-kode 0302 og 0303.

               (10)

               I forordning (EØF) nr. 2454/93 er der fastsat bestemmelser om forvaltning af toldkontingenter. For at sikre en effektiv forvaltning i tæt samarbejde mellem Guatemalas myndigheder, toldmyndighederne i EU og Kommissionen bør disse regler finde tilsvarende anvendelse på de mængder, som importeres inden for rammerne af den undtagelse, der er indrømmet ved nærværende forordning.

               (11)

               Med henblik på en effektiv overvågning af anvendelsen af undtagelsen bør myndighederne i Guatemala regelmæssigt meddele Kommissionen oplysninger om de oprindelsescertifikater, formular A, de har udstedt.

               (12)

               Foranstaltningerne i denne forordning er i overensstemmelse med udtalelse fra Toldkodeksudvalget —

         VEDTAGET DENNE FORORDNING:
   Artikel 1
   Uanset artikel 72, 73 og 75-79 i forordning (EØF) nr. 2454/93 anses kogte, frosne og vakuumpakkede tunfiskefileter (såkaldte »loins«) henhørende under KN-kode ex 1604 14 16, der er fremstillet i Guatemala af tun uden oprindelsesstatus henhørende under HS-kode 0302 og 0303, for at have oprindelse i Guatemala på de betingelser, der er fastsat i artikel 2, 3 og 4.
   Artikel 2
   Undtagelsen i artikel 1 gælder for produkter, der eksporteres fra Guatemala og angives til fri omsætning i EU i perioden fra den 1. januar 2012 til den 30. juni 2013 op til de mængder, der er angivet i bilaget.
   Artikel 3
   De mængder, der er angivet i bilaget, forvaltes i overensstemmelse med artikel 308a, 308b og 308c i forordning (EØF) nr. 2454/93.
   Artikel 4
   Toldmyndighederne i Guatemala træffer de nødvendige foranstaltninger til at føre mængdekontrol med udførslen af de i artikel 1 nævnte produkter.
   I rubrik 4 i oprindelsescertifikater, formular A, der udstedes i henhold til denne forordning af de kompetente myndigheder i Guatemala, anføres én af følgende:

               —

               »Derogation — Commission Implementing Regulation (EU) No 1044/2012«

               —

               »Excepción — Reglamento de Ejecución (UE) no 1044/2012 de la Comisión«.

         De kompetente myndigheder i Guatemala sender ved udgangen af den næstfølgende måned efter hvert kvartal Kommissionen en kvartalsopgørelse over de mængder, som der er udstedt oprindelsescertifikater, formular A, for i medfør af denne forordning, med angivelse af certifikaternes løbenumre.
   Artikel 5
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den anvendes fra den 1. januar 2012.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. november 2012.

            På Kommissionens vegne

         José Manuel BARROSO

            Formand

      (1)  EFT L 302 af 19.10.1992, s. 1.

      (2)  EFT L 253 af 11.10.1993, s. 1.

      (3)  EUT L 211 af 6.8.2008, s. 1.

      BILAG

                  Løbenr.

                  KN-kode

                  Varebeskrivelse

                  Periode

                  Mængde
                  (tons netto)

                  09.1627

                  ex 1604 14 16

                  Kogte, frosne og vakuumpakkede tunfiskefileter (såkaldte »loins«)

                  1.1.2012 til 31.12.2012

                  1 975

                  1.1.2013 til 30.6.2013

                  987,5


title: Kommissionens gennemførelsesforordning (EU) nr. 74/2013 af 25. januar 2013 om ændring af forordning (EU) nr. 1125/2010 for så vidt angår interventionscentrene for korn i Tyskland, Spanien og Slovakiet

text:
               26.1.2013

               DA

               Den Europæiske Unions Tidende

               L 26/17

         KOMMISSIONENS GENNEMFØRELSESFORORDNING (EU) Nr. 74/2013
   af 25. januar 2013
   om ændring af forordning (EU) nr. 1125/2010 for så vidt angår interventionscentrene for korn i Tyskland, Spanien og Slovakiet
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 41, sammenholdt med artikel 4, og
   ud fra følgende betragtninger:

               (1)

               I bilaget til Kommissionens forordning (EU) nr. 1125/2010 af 3. december 2010 om udpegning af interventionscentrene for korn og om ændring af forordning (EF) nr. 1173/2009 (2) udpeges interventionscentrene for korn.

               (2)

               I henhold til artikel 55, stk. 1, i Kommissionens forordning (EU) nr. 1272/2009 af 11. december 2009 om gennemførelsesbestemmelser til Rådets forordning (EF) nr. 1234/2007 for så vidt angår opkøb og salg af landbrugsprodukter ved offentlig intervention (3) meddelte Tyskland, Spanien og Slovakiet Kommissionen den ændrede liste over deres interventionscentre for korn og listen over de lagerrum (4), som er knyttet til disse centre, og som er godkendt, idet de opfylder de minimumsbetingelser, der er fastsat i EU-lovgivningen.

               (3)

               Forordning (EU) nr. 1125/2010 bør ændres i overensstemmelse hermed, og listen over de tilknyttede lagerrum bør offentliggøres på internettet med alle de oplysninger, der er nødvendige for de erhvervsdrivende, der er berørt af den offentlige intervention.

               (4)

               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —

         VEDTAGET DENNE FORORDNING:
   Artikel 1
   Bilaget til forordning (EU) nr. 1125/2010 ændres i overensstemmelse med bilaget til nærværende forordning.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 25. januar 2013.

            På Kommissionens vegne

         José Manuel BARROSO

            Formand

      (1)  EUT L 299 af 16.11.2007, s. 1.

      (2)  EUT L 318 af 4.12.2010, s. 10.

      (3)  EUT L 349 af 29.12.2009, s. 1.

      (4)  Adressen på de lagerrum, der er knyttet til interventionscentrene, findes på Europa-Kommissionens websted http://ec.europa.eu/agriculture/cereals/legislation/index_en.htm.

      BILAG
      I bilaget til forordning (EU) nr. 1125/2010 foretages følgende ændringer:

                  1)

                  Afsnittet »TYSKLAND« affattes således:
                  »TYSKLAND
                  Aschersleben
                  Augsburg
                  Bad Gandersheim
                  Bad Oldesloe
                  Beverungen
                  Brandenburg
                  Bremen
                  Bülstringen
                  Buttstädt
                  Dessau-Roßlau
                  Drebkau
                  Ebeleben
                  Eilenburg
                  Emden
                  Flensburg
                  Gransee
                  Großschirma
                  Güstrow
                  Hamburg
                  Hameln
                  Herzberg
                  Hildesheim
                  Holzminden
                  Itzehoe
                  Kappeln
                  Karstädt
                  Kiel
                  Klötze
                  Krefeld
                  Kyritz
                  Lübeck
                  Ludwigshafen
                  Magdeburg
                  Malchin
                  Neustadt
                  Nienburg
                  Northeim
                  Pollhagen
                  Querfurt
                  Regensburg
                  Rethem/Aller
                  Riesa
                  Rosdorf
                  Rostock
                  Schwerin
                  Tangermünde
                  Trebsen
                  Uelzen
                  Wismar
                  Witzenhausen«

                  2)

                  Afsnittet »SPANIEN« affattes således:
                  »SPANIEN
                  Andalucia
                  Aragon
                  Castilla y Leon
                  Castilla La Mancha
                  Extremadura
                  Navarra«

                  3)

                  Afsnittet »SLOVAKIET« affattes således:
                  »SLOVAKIET
                  Bratislava
                  Trnava
                  Dunajská Streda
                  Nitra
                  Dvory nad Žitavou
                  Bánovce nad Bebravou
                  Martin
                  Veľký Krtíš
                  Rimavská Sobota
                  Šurany
                  Košice«


title: Kommissionens gennemførelsesforordning (EU) nr. 459/2014 af 29. april 2014 om ændring af visse forordninger om tarifering af varer i den kombinerede nomenklatur

text:
               6.5.2014

               DA

               Den Europæiske Unions Tidende

               L 133/43

         KOMMISSIONENS GENNEMFØRELSESFORORDNING (EU) Nr. 459/2014
   af 29. april 2014
   om ændring af visse forordninger om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (1), særlig artikel 9, stk. 1, litra a), og
   ud fra følgende betragtninger:

               (1)

               Rådets forordning (EU) nr. 953/2013 (2) ændrede bilag I til forordning (EØF) nr. 2658/87 og erstattede KN-koderne 8528 59 10, 8528 59 40 og 8528 59 80 med KN-koderne 8528 59 20, 8528 59 31, 8528 59 39 og 8528 59 70.

               (2)

               Visse kommissionsforordninger om tarifering af varer, der er vedtaget for at sikre ensartet anvendelse af den kombinerede nomenklatur som fastsat ved forordning (EØF) nr. 2658/87, henviser til KN-koder, der ikke længere eksisterer. De bør derfor ajourføres ved ændringer, hvormed der tages hensyn til de relevante gældende KN-koder.

               (3)

               For så vidt angår varen i bilag III til denne forordning har Toldkodeksudvalget ikke afgivet udtalelse inden for den af formanden fastsatte frist; foranstaltningerne i bilag I, II og IV til denne forordning er i overensstemmelse med udtalelse fra Toldkodeksudvalget —

         VEDTAGET DENNE FORORDNING:
   Artikel 1
   1.   Bilaget til Kommissionens forordning (EF) nr. 1156/2008 (3) som ændret ved gennemførelsesforordning (EU) nr. 441/2013 (4) erstattes af teksten i bilag I til nærværende forordning.
   2.   Punkt 1 i bilaget til Kommissionens forordning (EF) nr. 1172/2008 (5) som ændret ved gennemførelsesforordning (EU) nr. 441/2013 erstattes af teksten i bilag II til nærværende forordning.
   3.   Bilaget til Kommissionens gennemførelsesforordning (EU) nr. 1196/2011 (6) erstattes af teksten i bilag III til nærværende forordning.
   4.   Bilaget til Kommissionens gennemførelsesforordning (EU) nr. 698/2012 (7) erstattes af teksten i bilag IV til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 29. april 2014.

            På Kommissionens vegne

            For formanden

         Algirdas ŠEMETA

            Medlem af Kommissionen

      (1)  EFT L 256 af 7.9.1987, s. 1.

      (2)  Rådets forordning (EU) nr. 953/2013 af 26. september 2013 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif (EUT L 263 af 5.10.2013, s. 4).

      (3)  Kommissionens forordning (EF) nr. 1156/2008 af 20. november 2008 om tarifering af visse varer i den kombinerede nomenklatur (EUT L 310 af 21.11.2008, s. 9).

      (4)  Kommissionens gennemførelsesforordning (EU) nr. 441/2013 af 7. maj 2013 om ændring eller ophævelse af visse forordninger om tarifering af varer i den kombinerede nomenklatur (EUT L 130 af 15.5.2013, s. 1).

      (5)  Kommissionens forordning (EF) nr. 1172/2008 af 25. november 2008 om tarifering af visse varer i den kombinerede nomenklatur (EUT L 317 af 27.11.2008, s. 4).

      (6)  Kommissionens gennemførelsesforordning (EU) nr. 1196/2011 af 17. november 2011 om tarifering af varer i den kombinerede nomenklatur (EUT L 303 af 22.11.2011, s. 12).

      (7)  Kommissionens gennemførelsesforordning (EU) nr. 698/2012 af 25. juli 2012 om tarifering af varer i den kombinerede nomenklatur (EUT L 203 af 31.7.2012, s. 34).

      BILAG I

            »BILAG

                        Varebeskrivelse

                        Tarifering (KN-kode)

                        Begrundelse

                        (1)

                        (2)

                        (3)

                                    1.

                                    Et apparat til at optage, gengive og forevise stillbilleder (en såkaldt »digital fotoramme«), der måler 17 (L) × 12,9 (B) × 12,3 (D) cm og består af følgende hovedbestanddele i samme kabinet:

                                                —

                                                et farvedisplay af typen med flydende krystalanordninger (LCD) med skærmdiagonal på 13 cm (5,1 tommer) og en opløsning på 320 × 240 pixel

                                                —

                                                et slot til et Subscriber Identity Module (SIM) kort

                                                —

                                                en infrarød grænseflade

                                                —

                                                en intern hukommelse

                                                —

                                                kontrolknapper.

                                          Billederne overføres til apparatets interne hukommelse fra en kompatibel enhed (såsom en mobiltelefon, en automatisk databehandlingsmaskine eller et digitalt kamera) via et infrarødt signal eller med et SIM-kort gennem Multimedia Messaging Service (MMS).
                                    Billederne kan også overføres fra apparatet via det infrarøde signal til en kompatibel enhed.
                                    Apparatet understøtter formaterne JPEG og GIF med en maksimal opløsning på 1 024 × 728 pixel.
                                    Billederne kan forevises enkeltvis eller som et slideshow.
                                    Den interne hukommelse kan lagre indtil 50 billeder.

                        8528 59 70

                        Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 3 til afsnit XVI, og teksten til KN-kode 8528, 8528 59 og 8528 59 70.
                        Eftersom apparatet er beregnet til at udføre tre funktioner, jf. bemærkning 3 til afsnit XVI (optage, gengive og forevise billeder), skal det tariferes, som om det kun består af den maskine, der udfører hovedfunktionen.
                        På grund af apparatets mulighed for at forevise billeder anses dets hovedfunktion for at være funktionen som monitor, som er en selvstændig funktion, der er nævnt i pos. 8528.
                        Det forhold, at signalerne ikke forevises direkte fra eksterne kilder, udelukker ikke tarifering under pos. 8528, da monitorer i nævnte position kan være i stand til at modtage signaler fra forskellige kilder (se også Forklarende bemærkninger til HS, pos. 8528, tredje stykke).
                        Varen skal derfor tariferes under KN-kode 8528 59 70 som andre monitorer.

                                    2.

                                    Et apparat til at optage, gengive og forevise still- og videobilleder og til at optage og gengive lyd (en såkaldt »digital billedramme«), der måler 33 (B) × 24,1 (H) × 4,1 (D) cm og består af følgende hovedbestanddele i samme kabinet:

                                                —

                                                et farvedisplay af typen med flydende krystalanordninger (LCD) med skærmdiagonal på 25,4 cm (10 tommer) og en opløsning på 800 × 480 pixel

                                                —

                                                en intern hukommelse med en lagerkapacitet på 128 MB

                                                —

                                                slots til hukommelseskort

                                                —

                                                indbyggede højttalere

                                                —

                                                to USB-grænseflader

                                                —

                                                kontrolknapper.

                                          Det understøtter følgende formater:

                                                —

                                                lyd: MP3,

                                                —

                                                stillbillede: JPEG, GIF,

                                                —

                                                video: MPEG1, MPEG4, MOV, AVI.

                                          Forskellige typer ikke-flygtige halvlederhukommelser kan indsættes i apparatets slots til hukommelseskort.
                                    Billederne kan forevises enkeltvis, som et slideshow eller i miniature.

                        8528 59 70

                        Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 3 til afsnit XVI, og teksten til KN-kode 8528, 8528 59 og 8528 59 70.
                        Eftersom apparatet er beregnet til at udføre tre funktioner, jf. bemærkning 3 til afsnit XVI (optage, gengive og forevise billeder), skal det tariferes, som om det kun består af den maskine, der udfører hovedfunktionen.
                        I betragtning af apparatets design og udformning er dets funktion at forevise still- og videobilleder. Optagelse af still- og videobilleder skal betragtes som en sekundær funktion for apparatet. Derfor anses apparatets hovedfunktion at være funktionen som monitor, som er en selvstændig funktion, der er nævnt i pos. 8528.
                        Det forhold, at signalerne ikke forevises direkte fra eksterne kilder, udelukker ikke tarifering under pos. 8528, da monitorer i nævnte position kan være i stand til at modtage signaler fra forskellige kilder (se også Forklarende bemærkninger til HS, pos. 8528, tredje stykke).
                        Apparatet kan ikke forevise signaler direkte fra en automatisk databehandlingsmaskine, da USB-grænsefladen kun anvendes til overførsel af mediefiler. Tarifering under underposition 8528 51 00 og 8528 59 31 er derfor udelukket.
                        Varen skal derfor tariferes under KN-kode 8528 59 70 som andre monitorer.«

      BILAG II

            »BILAG

                        Varebeskrivelse

                        Tarifering (KN-kode)

                        Begrundelse

                        (1)

                        (2)

                        (3)

                                    1.

                                    Et batteridrevet apparat bestående af et laserbaseret læsesystem til videogengivelse og en farvemonitor til videoafspilning (en såkaldt »bærbar dvd-afspiller«). Apparatet måler 19 (L) × 14,2 (B) × 3,7 (H) cm og vejer 800 g.
                                    Monitoren er af typen med flydende krystalanordninger (LCD) med skærmdiagonal på 21,6 cm (8,5 tommer). Apparatet kan foldes, og monitoren kan drejes.
                                    Apparatet har indbyggede højttalere.
                                    Det har følgende grænseflader:

                                                —

                                                slots til hukommelseskort

                                                —

                                                en USB-port

                                                —

                                                composite video-indgang og — udgang

                                                —

                                                stik til hovedtelefoner.

                                          Det kan læse optiske medier (f.eks. cd og dvd) og halvlederbaserede medier (f.eks. USB-flashhukommelse) i forskellige audio- og videoformater.

                        8528 59 70

                        Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 3 til afsnit XVI, og teksten til KN-kode 8528, 8528 59 og 8528 59 70.
                        Eftersom apparatet er beregnet til at udføre to funktioner, jf. bemærkning 3 til afsnit XVI (gengive og forevise billeder), skal det tariferes, som om det kun består af den maskine, der udfører hovedfunktionen.
                        I betragtning af apparatets design og konstruktion og navnlig skærmens størrelse, som gør det bekvemt at se videosekvenser i længere perioder, er apparatets hovedfunktion forevisning af video.
                        Apparatet kan ikke forevise signaler direkte fra en automatisk databehandlingsmaskine, da USB-porten kun anvendes til overførsel af mediefiler. Tarifering under underposition 8528 51 00 og 8528 59 31 er derfor udelukket.
                        Varen skal derfor tariferes under KN-kode 8528 59 70 som andre monitorer.«

      BILAG III

            »BILAG

                        Varebeskrivelse

                        Tarifering (KN-kode)

                        Begrundelse

                        (1)

                        (2)

                        (3)

                        Et bærbart batteridrevet elektronisk brillelignende apparat til visning af billeder (såkaldte »videobriller«) af størrelse ca. 15 × 3,5 × 2,5 cm i sammenfoldet stand.
                        Det elektroniske brillelignende apparat består af to skærme med flydende krystaller (LCD), hver med en opløsning på 640 × 480 pixel (svarende til en virtuel 80 tommer skærm betragtet på to meters afstand), og lydbehandlingskredsløb, som er monteret i et stel, der ligner et brillestel.
                        Apparatet har følgende grænseflader:

                                    —

                                    VGA-indgang

                                    —

                                    audio/video (A/V)-indgang

                              Det kan forbindes til en automatisk databehandlingsmaskine og apparater såsom videoafspillere, fjernsyns-modtagere og spillekonsoller.
                        Det viser virtuelle tredimensionale (3D) videobilleder til underholdningsformål.

                        8528 59 31

                        Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 8528, 8528 59 og 8528 59 31.
                        Apparatet har hverken indbygget tuner eller anden lignende enhed, som giver mulighed for modtagelse af fjernsynssignaler, og derfor er tarifering under pos. 8525 72 som fjernsynsmodtager udelukket.
                        Ved hjælp af to ganske små LCD-skærme (en foran hvert øje) skaber apparatet et virtuelt billede, der svarer til en 80 tommer skærm set på to meters afstand. I betragtning af disse objektive kendetegn og egenskaber, navnlig muligheden for at forevise 3D-billeder, er apparatet beregnet til underholdningsformål såsom at se film og tv eller spille spil. Tarifering under pos. 8528 51 er derfor udelukket, da apparatet ikke kan anses for at være af en art, der udelukkende eller hovedsagelig anvendes i forbindelse med et automatisk databehandlingsanlæg henhørende under pos. 8471.
                        Da monitoren kan forevise signaler fra en automatisk databehandlings-maskine på et niveau, der er tilstrækkeligt for den praktiske brug af den automatiske databehandlingsmaskine, betragtes monitoren som værende i stand til at forevise signaler fra automatiske databehandlingsmaskiner på et acceptabelt funktionsniveau.
                        Monitoren tariferes derfor under KN-kode 8528 59 31 som en fladskærm, som med et acceptabelt funktionsniveau kan forevise signaler direkte fra en automatisk databehandlingsmaskine med en skærm af typen med flydende krystalanordninger (LCD).«

      BILAG IV

            »BILAG

                        Varebeskrivelse

                        Tarifering (KN-kode)

                        Begrundelse

                        (1)

                        (2)

                        (3)

                                    1.

                                    Et flerfunktionsapparat (»multimediecenter til motorkøretøjer«) af den art, der anvendes til motorkøretøjer, bestående af to hoveddele:

                                                —

                                                en radiofonimodtager kombineret med en cd/dvd-afspiller

                                                —

                                                en aftagelig LCD-farveskærm af berøringstypen med et diagonalt skærmmål på ca. 17,5 cm (7 tommer) og billedformatet 16:9.

                                          Apparatet er udstyret med indgange til modtagelse af videosignaler fra eksterne enheder som f.eks. et bakkamera.
                                    Med apparatet følger en fjernbetjening.
                                    En ekstra skærm kan tilsluttes apparatet.

                        8528 59 70

                        Tarifering i henhold til almindelig tariferingsbestemmelse 1, 3 c) og 6 vedrørende den kombinerede nomenklatur og teksten til KN-kode 8528, 8528 59 og 8528 59 70.
                        Apparatet er beregnet til at udføre flere forskellige funktioner (lydgengivelse, videogengivelse, radiofonimodtagelse, videoafspilning), som dog ikke er karaktergivende i forhold til apparatets design og konstruktion.
                        I henhold til almindelig tariferingsbestemmelse 3 c) skal varen skal derfor tariferes under KN-kode 8528 59 70 som andre monitorer.

                                    2.

                                    Et flerfunktionsapparat (»multimediecenter til motor-køretøjer«) af den art, der anvendes til motorkøretøjer, der måler cirka 17 × 5 × 16 cm.
                                    Det er en radiofonimodtager sammenbygget med et lyd- og videogengivelsesapparat og en LCD-farveskærm i et fælles kabinet. Skærmen har et diagonalmål på cirka 8 cm (3,5 tommer).
                                    Apparatet er udstyret med indgange til modtagelse af videosignaler fra eksterne enheder som f.eks. et bakkamera.
                                    Apparatet kan også gengive lyd og billeder fra et USB-hukommelsesstik.
                                    Med apparatet følger en fjernbetjening.
                                    En ekstra skærm kan tilsluttes apparatet.

                        8528 59 70

                        Tarifering i henhold til almindelig tariferingsbestemmelse 1, 3 c) og 6 vedrørende den kombinerede nomenklatur og teksten til KN-kode 8528, 8528 59 og 8528 59 70.
                        Apparatet er beregnet til at udføre flere forskellige funktioner (lydgengivelse, videogengivelse, radiofonimodtagelse, videoafspilning), som dog ikke er karaktergivende i forhold til apparatets design og konstruktion.
                        Apparatet kan ikke forevise signaler direkte fra en automatisk databehandlingsmaskine, da USB-grænsefladen kun anvendes til gengivelse af lyd eller video fra et USB-hukommelsesstik. Tarifering under underposition 8528 51 00 og 8528 59 31 er derfor udelukket.
                        I henhold til almindelig tariferingsbestemmelse 3 c) skal apparatet skal derfor tariferes under KN-kode 8528 59 70 som andre monitorer.

                                    3.

                                    Et flerfunktionsapparat (»multimediecenter til motorkøretøjer«) af den art, der anvendes til motorkøretøjer.
                                    Det er en radiofonimodtager sammenbygget med et lyd- og videogengivelsesapparat, radio-navigationsapparat og en LCD-farveskærm i et fælles kabinet. Skærmen har et diagonalmål på cirka 18 cm (7 tommer) og billedformatet 16:9.
                                    Apparatet er udstyret med indgange til modtagelse af videosignaler fra eksterne enheder som f.eks. et bakkamera eller en DVB-T tuner.
                                    Apparatet kan også gengive lyd og billeder fra et hukommelseskort.
                                    Med apparatet følger to fjernbetjeninger.
                                    En ekstra skærm kan tilsluttes apparatet.

                        8528 59 70

                        Tarifering i henhold til almindelig tariferingsbestemmelse 1, 3 c) og 6 vedrørende den kombinerede nomenklatur og teksten til KN-kode 8528, 8528 59 og 8528 59 70.
                        Apparatet er beregnet til at udføre flere forskellige funktioner (lydgengivelse, videogengivelse, radionavigation, radiofonimodtagelse, videoafspilning), som dog ikke er karaktergivende i forhold til apparatets design og konstruktion.
                        I henhold til almindelig tariferingsbestemmelse 3 c) skal apparatet skal derfor tariferes under KN-kode 8528 59 70 som andre monitorer.«